Saopštenje Pokreta za preokret – Tražimo rekonstrukciju pruge, a ne gašenje linije | Oko Nas\nSaopštenje Pokreta za preokret – Tražimo rekonstrukciju pruge, a ne gašenje linije\nPovodom nedavnih najava republičkih i pokrajinskih organa o ukidanju železničke linije Sombor-Vrbas, saopštenjem koje prenosimo u celosti, oglasio se OO Pokreta za preokret:\nPokret za preokret: Tražimo rekonstrukciju pruge a ne gašenje linije za Vrbas\n„Opštinski odbor Pokreta za preokret Vrbas oštro se protivi najavi ukidanja železničkog saobraćaja iz Sombora prema Vrbasu. Vrbas će na ovaj način i pored blizine sa Somborom postati saobraćajno još izolovaniji. Osim toga zbog cena autobuskih karata, mnogi će zbog teške ekonomske situacije ostati bez mogućnosti da se prevezu do Sombora. Posebno je važna činjenica da će se pruga Beograd –Budimpešta modernizovati, pa je jasno da bi rekonstrukcija pruge od Sombora do Vrbasa imalo poseban značaj.\n„Opštinski odbor Pokret-a za preokret u Vrbasu se zalaže da se umesto ukidanja železničkog saobraćaja sa Somborom realizuje rekonstrukcija ovog pružnog pravca kako bi se između ovih mesta putovalo 20-tak minuta, a ne kako do sada. Ovo bi otvorilo mogućnosti i za razvoj naše opštine. Ukoliko se ukine železnički saobraćaj odmah će uslediti i demontaža pruge i trajnu izolaciju Vrbasa.“-ističe Đorđe Pivarski, predsednik Izvršnog odbora OO Vrbas.\nPozivamo sve političke subjekte da se suprostave ovakvoj nameri. Postojeće opštinsko rukovodstvo biće saučesnik ovog pogubnog „projekta“. U istoriju Vrvasa i oni i vrbaški predstavnici u republičkoj vlasti biće ubeleženi kao oni koji su razgrađivali i uništavali, a nisu gradili i razvijali svoju opštinu.“\nOO Pokreta za Preokret Vrbas\nPrethodni članakUređenje gradskog grobljaSledeći članakSjajni pioniri i kadeti PK „Bjelica“


Nosi Sad – Harmonija koja inspiriše | TV KANAL 9 NOVI SAD\nNaslovna EMISIJE Nosi Sad – Harmonija koja inspiriše\nNosi Sad – Harmonija koja inspiriše\nVIDEO K9: Sugrađani koji žele da učestvuju u turističkoj promociji Novog Sada, a pri tom budu i nagrađeni, imaju priliku za to prijavom na konkurs pod nazivom „Novi Sad - Harmonija koja inspiriše“ koji je raspisala gradska Turistička organizacija.\nNagradni literarni konkurs pod nazivom „Novi Sad – harmonija koja inspiriše – zapisi i doživljaji Novog Sada“, gradska Turistička organizacija raspisala je 1. juna u cilju promocije Novog Sada kao turističke destinacije kroz kratke priče i zapise.\nNa ovaj litererni konkurs zainteresovani će moći da odgovore do 1. septembra, a stručni žiri će izabrati 5 najboljih radova. Proglašenje pobednika kojima će biti dodeljene vredne nagrade, biće objavljeno na sajtu novisad.travel na Evropski dan jezika, 26. septembra.\nPutin navodi da je, prema zvaničnim podacima Republičkog zavoda za statistiku koji su nedavno objavljeni, ove godine u aprilu zabeležen porast domaćih i stranih turista u Novom Sadu.\nOva statistika, kako je rekla, budi nadu da će Novi Sad ponovo biti mesto okupljanja domaćih i stranih turista, čemu će umnogome doprineti i brojni festivali koji će u narednom periodu biti održani u našem gradu.\nPrethodni tekstZa čistije i zelenije škole u Vojvodini\nSledeći tekstSaradnja Novog Sada i Petrogradskog rejona


Prema izboru 261 igrača i trenera, završen izbor „Kristalnih 11“ - Sindikat profesionalnih fudbalera BiH\nPosted on 25. Maja 2021. 26. Maja 2021. by SPFBiH\nSindikat profesionalnih fudbalera u Bosni i Hercegovini u proteklim danima sproveo je glasanje među igračima i trenerima Premijer lige BiH u sklopu tradicionalnog izbora najboljih pojedinaca – „Kristalnih 11“. Ukupno 261 pojedinac je glasao. Bitno je istaći da je uvjet bio da najmanje dvadeset pojedinaca iz svakog premijerligaša uzme učešće u glasanju.\n„Sindikat profesionalnih fudbalera Bosne i Hercegovine čestita našim „Kristalnim 11“, koje ćemo obići u narednim danima i uručiti prikladne nagrade. Zbog epidemiološke situacije nismo u mogućnosti organizovati manifestaciju, ali smo sproveli glasanje i osigurali nagrade najboljim igračima lige. Veseli nas pozitivna reakcija igrača, jer je ovaj izbor prije svega namijenjen njihovoj promociji.“, rekao je Aldin Đidić, osnivač SPFBiH.\nS ciljem promocije ženskog fudbala u našoj državi, Sindikat profesionalnih fudbalera u Bosni i Hercegovini uručiti će i nagrade najboljoj trenerici Premijer lige BiH za žene, Samiri Hurem (SFK 2000 Sarajevo), te najboljoj mladoj igračici lige Ani Mariji Milinković (SFK 2000 Sarajevo) i najboljoj igračici lige Ameli Kršo (SFK 2000 Sarajevo).\nSindikat profesionalnih fudbalera u Bosni i Hercegovini se zahvaljuje svim igračima i trenerima koji su glasali u našem izboru, a posebno partneru Adriatic Osiguranju na podršci pri realizaciji ovogodišnjeg projekta „Kristalnih 11“.\nTakođer, zahvaljujemo se domaćoj firmi, koja se bavi razvojem sportske infrastrukture, Sport United, koja je za najboljeg igrača Premijer lige BiH, Gorana Zakarića, pripremila vrhunsku nagradu u vidu modernog sistema za oporavak, te Fakultetu za menadžement i poslovnu ekonomiju Univerziteta u Travniku, koji su osigurali besplatno školovanje za najboljeg mladog igrača lige, Andreja Đokanovića.


Nova pogodnost u okviru Addiko Mobile usluge - Akta.ba\n30.09.2021 13:28:37 / Izvor: Akta.ba\nAddiko Bank Sarajevo kontinuirano radi na unaprjeđenju svojih usluge, među kojima se posebno ističe usluga mobilnog bankarstva - Addiko Mobile. Korisnici ove usluge su odnedavno u mogućnosti da apliciraju za kredit direktno iz aplikacije mobilnog telefona, bez odlaska u banku, brzo i jednostavno, 24 sata tokom sedam dana u sedmici. Odmah nakon kompletiranja aplikacije, klijent dobiva informaciju o preliminarnom odobrenju kredita. Minimalni iznos kredita za koji se može aplicirati je 1000 KM.\n„Fokusirani smo na vrijeme i brzinu korištenja naših usluga od dolaska na ovo tržište. Cijenimo vrijeme naših klijenata i želimo im omogućiti da ga što kvalitetnije utroše, te smo u skladu s tim, vrijeme koje potroše za korištenje naših usluga sveli na minimum“, istakao je Denis Omeragić, direktor Odjela Upravljanja proizvodima u Addiko Bank Sarajevo.\n„Korisnici ove usluge to i primjećuju što je evidentno i iz gotovo dvostruko većeg rasta korištenja ove usluge tokom protekle godine u odnosu na prosjek tržišta“, naglasio je Omeragić.\nViše detalja o korištenju nove pogodnosti potražite na Addiko mKredit - Addiko Bank Sarajevo (addiko-fbih.ba)\nTAGOVI: #Addiko Mobile #Addiko Bank Sarajevo


RTS :: "Dobra saradnja srpske i italijanske policije"\nPolitika "Dobra saradnja srpske i italijanske policije"\n"Dobra saradnja srpske i italijanske policije"\nutorak, 09. okt 2018, 14:30 -> 19:04\nMinistar unutrašnjih poslova Nebojša Stefanović razgovarao je u Beogradu sa brigadnim generalom italijanske Nacionalne policije Đenarom Kapoluongom o unapređenju saradnje policija dveju zemalja u oblasti borbe protiv organizovanog kriminala i korupcije.\nNa sastanku su razmatrani modaliteti saradnje u okviru IPA projekta "Borba protiv organizovanog kriminala i korupcije na Zapadnom Balkanu: međunarodna saradnja u krivičnom pravosuđu", čiji je rukovodilac brigadni general Kapoluongo, saopštio je MUP.\nStefanović i Kapoluongo istakli su značaj međunarodne operativne policijske saradnje, posebno u oblasti borbe protiv terorizma, trgovine narkoticima i suzbijanja iregularnih migracija.\nKapoluongo je pozvao ministra Stefanovića da krajem oktobra prisustvuje konferenciji koja će, u okviru projekta, biti održana u Brinziju, a na kojoj se očekuje prisustvo ministara i direktora policija svih zemalja učesnica.\nNa sastanku je konstatovana dobra saradnja srpske i italijanske policije, a ministar Stefanović se zahvalio Italiji na kontinuiranoj podršci našoj zemlji u procesu evropskih integracija.\n1 Vučić i Renoldova o primeni dualnog obrazovanja u Srbiji\n2 Darmanović u Prištini: Podržavamo dijalog i uzajamno priznavanje\n3 Skupština nastavila raspravu o finansiranju Vojvodine\n4 Argentina neće promeniti stav o KiM\n5 Srbi sa Kosova: Nema kompromisa oko univerziteta\nDarmanvic MUP и ми вас подржавамо kiza Policijska stanica


Arbitražno rešavanje sporova u digitalno doba – prednosti i izazovi – Udruženje za arbitražno pravo\nHome/2018, Aktivnosti, Vesti, Nekategorisano/Arbitražno rešavanje sporova u digitalno doba – prednosti i izazovi\nU periodu od 29. novembra do 1. decembra 2018. godine na Mokroj Gori je u organizaciji Mokrogorske škole menadžmenta održan Zimski Vivaldi CFO & Legal forum. Tema foruma bila je: “Poslovanje bez ljudi… koje su finansijske i pravne posledice“. U okviru dva dana Foruma koji je okupio nekoliko desetina stručnjaka iz oblasti finansija i korporativnog prava, uključujući i predstavnike Majkrosofta, Gugla i drugih vodećih kompanija iz oblasti digitalnih tehnologija, razmatrana su pravna pitanja i ekonomski izazovi upotrebe veštačke inteligencije u finansijskom i pravnom poslovanju. Doc. dr Milena Đorđević je ovom prilikom, ispred Udruženja za arbitražno pravo, govorila na panelu sa advokatom Đulijom Palermom (Giulio Palermo) iz Švajcarske na teme posvećene izazovima i prednostima arbitražnog rešavanja sporova u digitalno doba (Arbitration In The Digital Age – Challenges And Benefits).\nOvom prilikom učesnicima je ukazano i na prednosti arbitražnog rešavanja u Srbiji, a upoznati su i sa radom Beogradskog arbitražnog centra. Svim učesnicima je podeljen i flajer Beogradskog arbitražnog centra sa osnovnim informacijama o radu BAC-a.


eKapija | Od Parka prijateljstva do ničije zemlje - Kako je uništena šuma Mikulja u Smederevskoj Palanci\nIzvor: eKapija | Nedelja, 12.03.2017.| 12:23\nOd Parka prijateljstva do ničije zemlje - Kako je uništena šuma Mikulja u Smederevskoj Palanci\nŠuma Mikulja - ono što je ostalo od nje\nKompleks kuća evropskih država, u kojima svaka zemlja predstavlja svoje posebnosti i nacionalne simbole, smešten je u park šumi Mikulja u Smederevskoj Palanci. Ovo "evroselo", u središtu šume, koja se prostire na oko 118 hektara, mesto je za odmor i relaksaciju, ali i za kreativne radionice, đačke ekskurzije, letnje kampove za mlade, studentske konferencije... Svaka kuća ima dvadesetak ležajeva, a njihovi domaćini iz ambasada tih zemalja, svakodnevno goste posetioce iz zemlje i inostranstva. Osim evropskih, svoje kuće u Mikulji imaju i još neke države sveta.\nTako je, u najkraćem, trebalo da izgleda Park evropskog prijateljstva, projekat koji je Opština Smederevska Palanka izradila 2009. godine i ponudila ga sa velikom ambicijom da donja Jasenica postane stecište gostiju iz čitave Evrope. Kako je tada najavljivano, osim mnogobrojnih domaćih i stranih investitora, predstavnici Ambasade Rusije pokazali su veliko interesovanje za ovaj projekat i želju da se među kućama nađe i ona sa babuškama.\nDanas, osam godina kasnije, od Parka evropskog prijateljstva ostao je samo plan detaljne regulacije i lepa zamisao, a šuma, u kojoj je trebalo da bude sagrađen, nekoliko godina unazad postala je izvorište ogreva i zarade mnogobrojnih meštana. Ilegalna, nekontrolisana seča, ogolila je brdo na kom je šuma smeštena, uništila "pluća grada" i u pitanje dovela opstanak ovog kompleksa.\nMikulja, površine 118 hektara, udaljena je 2 kilometra od centra Smederevske Palanke. Šuma je na nadmorskoj visini od 170 do 200 metara i u njoj preovladavaju cer, hrast, ali ima i četinara. Prema pomenutom prostornom planu, u pojedinim zonama je dozvoljena gradnja hotela, ugostiteljskih objekata, sportskih terena, dečjih odmarališta, stacionara, uz uslov da se ne naruši prirodni ambijent. Ambijent nije narušila izgradnja, jer ništa od pomenutih objekata nije napravljeno, već devastiranje šume.\nPosečena stabla, sveži panjevi i oni nešto stariji, obavijeni mahovinom, debla "umetrena" za nošenje, sitno granje, putevi koji ineče na tim mestima ne postoje - takvu je sliku zatekla naša ekipa prilikom posete Mikulje. Prema rečima meštanina koji živi u neposrednoj blizini, svakodnevno se odatle odvoze prikolice stabala. On je, sa sekiricom u ruci, došao po granje za potpalu, jer to ostaje iza drvoseča.\nPreme rečima Milana Medarevića, profesora sa Šumarskog fakulteta u Beogradu, posledice takvog ophođenja prema ovom kompleksu su ugrožena bioekološka stabilnost ekosistema, a time i održivosti i korisnosti šume, ali i negativan uticaj na vodni režim banje Palanački Kiseljak, koja se nalazi u neposrednoj blizini.\n- Ovo je posebno problematično u manje šumovitim opštinama, kakva je Smederevska Palanka. Reč je o vrlo ozbiljnoj površini i obnavljanje može biti veštačko - setvom ili sadnjom, ili prirodno - po urodu semena, a može trajati i nekoliko desetina godina. Ako je šuma degradirana i ako se ne može očekivati njena prirodna obnova, onda je jedini izbor prvi postupak, a on je skup i uvek neizvesniji od prirodnog - kaže Medarević.\nKako objašnjava naš sagovornik, pošumljavanje jednog hektara ovakve šume, uz potpunu pripremu površine, košta između 1.500 i 2.000 EUR.\nPodsetimo, Vlada Srbije je u februaru počela realizaciju projekta, vrednog 3,75 mil USD, koji je usmeren ka dugoročnom poboljšanju stanja šuma i održivosti šumskih ekosistema u Srbiji, pa bi sredstva za obnovu ove šume mogla da budu pribavljena i iz tog fonda.\nIlegalna seča stabala u ovoj vazdušnoj banji traje decenijama, ali je prema rečima meštana, ove zime dostigla maksimum. Tvrde da policija na njihove prijave često ne reaguje. Takođe, kažu da je poznato i ko seče, te da se zna šta je čiji rejon.\nIpak, u policiji tvrde da reaguju po svakoj prijavi, u skladu sa svojim ovlašćenjima, a kako za naš portal kaže portparol Policijske uprave u Smederevu Saša Nikolić, prilikom obavljanja svojih svakodnevnih aktivnost, policija često obilazi navedenu šumu, zbog prevencije i eventualnog uočavanja bespravne seče.\n- Tokom 2016. godine, u Policijskoj stanici Smederevska Palanka, podneto je 17 prijava zbog bespravne seče šume. Policija je postupala po svim podnetim prijavama, te su, nakon izlazaka na lice mesta i utvrđivanja činjeničnog stanja, o svemu obaveštavali nadležno tužilaštvo, radi utvrđivanja postojanja elemenata krivičnog dela. Nakon izveštavanja tužilaštva, policija dalje postupa po zahtevima i nalozima tužioca, u skladu sa Zakonom o krivičnom postupku – kaže Nikolić.\nInače, prema Zakonu o šumama, za ilegalno krčenje i pustošenje šuma novčane kazne kreću se od 300.000 do 3.000.000 dinara.\nNadležnost nad ovom šumom donedavno je imala Opština, preko Turističke organizacije. Kako nam je rečeno u ovoj lokalnoj samoupravi, do marta 2016. godine to je bio posao Javnog preduzeća Srbijašume, a prema rečima zamenice predsednika opštine Milice Despotović, nadležnost je tada prebačena na Turističku organizaciju.\nOvako je trebalo da izgleda nikad sagrađeno "evroselo"\nU Smederevskoj Palaci su lokalni izbori održani u aprilu 2016, ali je novoizabrano rukovodstvo potom smenjeno u decembru i izabrano je novo.\n- Kada smo došli na čelo opštine, shvatili smo da nemamo uslove za održavanje šume i predložili da se nadležnost ponovo prebaci na Srbijašume – kaže Despotović.\nZakonom o šumama određeno je da čuvanje šuma, radi njene zaštite od protivpravnog prisvajanja, korišćenja, uništavanja i drugih nezakonitih radnji, obezbeđuje korisnik, što je u ovom slučaju Opština. Odredbama ovog zakona propisano je ko može da gazduje šumom u državnoj svojini, a to su, pored ostalih, javno preduzeće ili privredno društvo čiji je osnivač jedinica lokalne samouprave.\nKako je za portal eKapija rečeno u Ministarstvu poljoprivrede i zaštite životne sredine, Opština Smederevska Palanka trebalo je da gazdovanje šumama dodeli javnom komunalnom preduzeću koje ispunjava uslove u pogledu tehničke i kadrovske opremljenosti. To su i pokušali, 2008. godine, kada je osnovano Javno preduzeće Turističko rekreativni centar Šuma Mikulja. Ipak, ono je u međuvremenu ugašeno.\nPrema navodima iz nadležnog ministarstva, Opštini je krajem januara 2016. naloženo da organizuje službu čuvanja šuma, radi njene zaštite, kao i da izradi planske dokumente gazdovanja šumama. Međutim, pošto ovo rešenje nije izvršeno, nadležna inspekcija je 17. februara 2017, nakon obilaska terena, protiv odgovornih lica preduzela zakonske mere i naložila Javnom preduzeću Srbijašume, odnosnno Šumskom gazdinstvu Kragujevac, da čuva ovu šumu, dok Vlada ne odredi novog korisnika, što bi trebalo da bude dugoročno rešenje.\nRuševine nekadašnjeg učeničkog odmarališta\nU vreme pisanja ovog teksta, Šumsko gazdinstvo Kragujevac nije dobilo zvaničan zahtev o preuzimanju. Prema rečima Ðura Gvozdića, direktora tog gazdinstva, procedura nalaže da nadležnost na njih treba da prenese Opština.\n- Pošto je reč o park-šumi, gazdovanje njom nije inače u nadležnosti javnog preduzeća, pa će samim tim ovo biti vrlo teško za nas. Očekujem da u narednih mesec dana dobijemo upravljanje Mikuljom, kako bismo mogli da pravimo sledeće korake. Za početak, moramo da odredimo čuvara, vidimo u kakvom je stanju šuma, šta sve treba da uradimo - kaže Gvozdić.\nKako nam je rečeno u resornom ministarstvu, s obzirom na to da dosadašnji korisnik nije gazdovao šumom u skladu sa zakonom, evidencija o nelegalno posečenoj šumi - ne postoji. Tako, procene o nanetoj šteti i dalje nema, a na to će verovatno morati da se sačeka još nekoliko meseci, dok Šumsko gazdinstvo Kragujevac ne uspostavi potpunu kontrolu i čuvanje ove šume. Pitanje je šta će do tada od ovog, nekada bogatog ekosistema, ostati.\nU šumi Mikulja nalazilo se i učeničko odmaralište. U dva njegova objekta 1999. godine doselile su se izbeglice sa Kosova i Metohije, a sada se na mestu na kom je trebalo da se nađu "ambasadorske kuće" i Park evropskog prijateljstva, nalaze ruševine tih objekata.\nPolicijska stanica Smederevska Palanka\nJavno preduzeće Srbijašume\nŠumsko gazdinstvo Kragujevac\nJavno preduzeće Turističko rekreativni centar Šuma Mikulja\nTurističko rekreativni centar Mikulja\nTuristička organizacija Smederevska Palanka\nPlan detaljne regulacije šuma Mikulja\nilegalna seča šume\nkazne za krčenje šume


Nova adidas kopačka kreirana za vrhunske igrače - Inovacije u sportu - Teorija sporta - Savremenisport.com\nNaslovna / Teorija Sporta / Inovacije u sportu\t/ Nova adidas kopačka kreirana za vrhunske igrače\nNova adidas kopačka kreirana za vrhunske igrače\nAdidas je predstavio Nitrocharge, novu energetsku kopačku dizajniranu za sledeću generaciju fudbalera prateći nasleđe i uspeh postojećih ikonskih predator, adipure & f50 kopački. Uporedo sa predstavljanjem ove kopačke, adidas je lansirao reklamu koja na najbolji način otkriva adidas Nitrocharge, sa naglaskom na tip igrača za koje su dizajnirane.\nJednominutna TV reklama biće emitovana narednih nekoliko nedelja širom sveta tokom ključnih fudbalskih mečeva uključujući i predstojeće finale UEFA Lige šampiona koje se održava u Londonu. Reklamu za adidas Nitrocharge mozete pogledati na sajtu youtube - http://www.youtube.com/watch?v=l6s-mrtN2zA&feature=youtu.be\nVizuelno upečatljiva Nitrocharge kopačka oslikava evoluciju adidasove bogate istorije proizvodnje kopački namenjenih specifičnim tipovima igrača. Nitrocharge zadržava energiju u svom središnjem delu i dizajnirana je specijalno za "Pokretača" (Engine), novog tipa igrača kojeg su zajednički kreirali i otkrili adidas i Opta u okviru nedavno formiranog partnerstva.\n"Pokretač" je prvi na spisku tima, neprekidno trči, rešava situacije, pokreće svoj tim, nemilosrdan je u potrazi za šansama od jednog šesnaesterca do drugog i to čitavih 90 minuta. Ovaj igrač je oživljen u reklamama za Nitrocharge gde je prikazan u visoko oktanskoj akciji, brzini i sa ozbiljnim stavom kako bi se istakao tip igrača za koga je namenjena ova kopačka.\nNitrocharge kopačku odlikuje niz novih tehnologija čija kombinacija treba da definiše prelepu igru "Pokretača". Ove tehnologije uključuju sledeće inovacije:\nENERGYSLING- podrška pri skretanju kako bi se izoštrile reakcije na terenu\nENERGYPULSE - inspirisan novim tehnologijama koje obezbeđuju dodatnu energiju tokom odbacivanja prilikom sprinta\nKopačka ima zaštitni mrežasti sloj koji obavija stopalo, kao i zaštitne jastučiće postavljene oko najosetljivijih zona kao što je Ahilova tetiva. Konačno, nova adidas kopačka spada u grupu kopački koje su kompatibilne sa adidas miCoach SPEED_CELL uređajem.\nNova adidas Nitrocharge kopačka biće u prodaji od 27. maja u adidas monobrend radnjama i prodavnicama Intersport, a na terenu će je nositi Engine igrači Danijel De Rosi (Roma), Dani Alves (Barselona), Ezekijel Eveci (Pari Sen-Žermen) i finalisti UEFA Lige šampiona Ćavi Martinez (Bajern Minhen).\nZa više informacija posetite adidas.com/football ili facebook.com/adidasfootball, ili se pridružite razgovoru na twitter-u @adidasfootball.\nAutor: Stefan Trifunović Objavljeno: 13.07.2014.\nGolmanske rukavice - Predator Zones\nBrazuka - simetrija šest panela


Vlada usvojila Strategiju naučnog i tehnološkog razvoja - Školarci Srbija\nŠkolarci Srbija > Aktuelnosti > Vlada usvojila Strategiju naučnog i tehnološkog razvoja\nStrategija naučnog i tehnološkog razvoja Republike Srbije za period od 2021. do 2025. godine – „Moć znanja“, usvojena je na sednici Vlade Srbije.\n„Strategija naučnog i tehnološkog razvoja omogućava nastavak započetih reformi u ovoj oblasti i donosi mere koje će obezbediti neophodne uslove za dinamičan razvoj nauke, istraživanja i inovacija“, rekao je Ružić.\nCilj Strategije je da omogući da se kroz unapređenje naučno-tehnološkog i inovacionog sistema ubrza razvoj Srbije, kao i integracija u evropski istraživački prostor. Predviđeno je dodatno osnaživanje naučno-istraživačkih institucija i ulaganje u infrastrukturu, kako bi bile prepoznatljive na regionalnom i evropskom nivou i sposobne da samostalno rešavaju kompleksne probleme, navodi se u saopštenju Ministarstva prosvete nauke i tehnološkog razvoja.\nStrategija predviđa i veće ulaganje u pojedince, naročito u mlade naučnike. Cilj je da vodeći istraživači budu prepoznatljivi na svetskom nivou, a da istraživački timovi budu sposobni da učestvuju u kompetitivnim projektima i stvaraju novo znanje, tehnologije i radna mesta. Predviđena su i ulaganja u nove naučno- tehnološke parkove, centre izvrsnosti i institute, stoji u saopštenju.\nIzvor: N1, Foto: Tanjug / Dragan Kujundžić\nKutak za školarce 35


Optimistična prognoza povratka masovnih koncerata i festivala u 2021. godini | Luftika\nTekuća godina nesumnjivo je najteža u istoriji svetske muzičke i manifestacione industrije, a masovno otkazivanje koncerata i festivala ostavilo je milione zaposlenih u pomenutoj industriji bez osnovnih primanja.\nIpak, vodeća globalna koncertna korporacija Live Nation optimistično je najavila povratak masovnih koncerta i festivala u 2021. godini.\nKorona virus: U Londonu otkazan doček Nove godine, Amerikancima…\nKao glavni razlog za optimizam navode ohrabrujuće vesti na polju pronalaska vakcine i razvoju sve bržih i jeftinijih testova na Covid 19.\nU razgovoru sa investitorima i analitičarima izvršni direktor Live Nation-a Majkl Rapino rekao je da ohrabrenje daje i mali broj fanova koji su vratili ulaznice i zatražili povraćaj novca, kao i uspeh prodaje koncerata i festivala za leto 2021, navodi “IQ Magazin”, a prenosi Nova.\nBudući da se koncerti gotovo uopšte nisu održavali na globalnom nivou, Live Nation je, poput ostatka industrije, pretrpeo ogromne gubitke te je tako u trećem kvartalu 2020. (jun – septembar), drugom potpunom finansijskom kvartalu od početka pandemije, zabeležio pad prihoda od 95,1%. To je rezultiralo operativnim gubitkom od čak 504 miliona dolara.\nRapino povratak živih nastupa očekuje sledećeg leta, mada priznaje da će se tačan vremenski raspored povratka razlikovati u zavisnosti od regiona te da će ova kompanija i dalje ostati fokusirana na to da ostane fleksibilna.\nIstakao je i novu tehnologiju SmartEvent kompanije Ticketmaster, koja ima za cilj da organizatorima događaja omogući laku prodaju ulaznica za Covid-bezbedne događaje, i otkrio da Live Nation razvija niz procedura, u partnerstvu sa zdravstvenim stručnjacima, koji će omogućiti da se događaji održavaju bezbedno do pronalaska vakcine.\nOd procedura za sanitaciju na lokacijama do pravila prilagođenih fanovima, kupovine ulaznica i najnovijih opcija testiranja, ova kompanija postavlja standarde koji će fanovima, zaposlenima i umetnicima pružiti mir pre, tokom i posle događaja. Gledajući u budućnost, Rapino tvrdi da je jasno da put do živih nastupa neće biti ravna linija te da će zbog toga Live Nation zadržati fleksibilnost i fokusirati se na inovacije sve do dugo očekivanog povratka muzike uživo.\noznake2021 godina festivali koncerti koronavirus vakcina\nJosipa Lisac rasprodala koncert u novosadskoj Sinagogi za jedan dan


Sa sednice Komisije za zakonodavstvo...\nKomisija za zakonodavstvo, mandate, imunitete, poslovnik Skupštine i nadgledanje APK, održala je danas redovnu sednicu, kojoj je predsedavala predsednica Albulena Haxhiu, a na kojoj je izveštavao predsednik Sudskog saveta Kosova Nehat Idrizi u vezi pravosudnog sistema.\nIdrizi je izveštavao o toku rada, razvoju i izazovima koje su pratile ovu instituciju tokom prethodne godine.\nNajveći uspeh Sudskog saveta Kosova Idrizi smatra sprovođenje Briselskog sporazuma za integraciju sudova u severnom delu Mitrovice. Međutim, izazov ove institucije je i dalje veliki broj nerešenih predmeta.\n"To je uticalo na gubitak poverenja građana u pravosudnih sistem Kosova", rekao je Idizi.\nU vezi toga, on je naglasio potrebu povećanja broja sudija, kako bi se odvijao efikasniji rad za građane.\nČlanovi Komisije su postavili pitanja i naglasili mnoga pitanja u vezi delokruga ove institucije, na koje je predsedavajući Idrizi dao i adekvatne odgovore i objašnjenja.\nNa ovoj sednici, Komisija je podržala i prosledila dalje Skupštini Izveštaj sa amndmanima funkcionalne Komisije na Nacrt zakona o geološkoj službi Kosova. Komisija nije podržala Izveštaj sa amandmanima funkcionalne Komisije na Nacrt zakona o izmeni i dopuni Zakona o Kosovskoj agenciji za privatizaciju, izmenjen i dopunjen Zakonom br. 04/L-115 kao i Zakona br. 05/L-080.


300 zaposlenih u Novom operateru\nNajviše srpskih stručnjaka zaposleno u tehnici, prodaji, finansijama i marketingu\nBeograd, 19. april 2007. - Novi operater upravo je zaposlio 300 vrhunskih, mladih i visokobrazovanih stručnjaka i to najviše u tehnici, prodaji, finansijama i marketingu. U Novom operateru ističu da su time ispunili svoje obećanje da će u ovoj godini otvoriti 300 novih radnih mesta i da su jako zadovoljni što su to uspeli pre službenog početka rada. Na konkurse za posao prijavilo se preko sedam i po hiljada stručnjaka, čime je potvrdjeno da je u Novi operater u Srbiji već prepoznat kao dobar poslodavac.\n- Jako sam zadovoljan odazivom i kvalitetom stručnjaka koji su se pridružili našem timu na putu stvaranja još jedne uspešne greenfield kompanije u Srbiji. Već smo isticali da verujemo da ćemo ovim pomoći smanjenje nezaposlenosti i ubrzati privredni rast zemlje. Delu zaposlenih je ovo i prvi posao, pa je za njih jako važno to što će kod nas sticati najnovija znanja iz oblasti telekominikacija i biti u prilici da stalno razmenjuju iskustava s kolegama sa drugih tržišta u celoj mobilkom austria grupi. Time ćemo, naravno, i našim budućim korisnicima obezbediti vrhunsku uslugu i kvalitet proizvoda, pa verujem da ćemo i kod njih imati isti izuzetan odziv kao i kod zaposlenih - komentariše Aleksandar Šperl, predsednik Upravnog odbora Novog operatora.\nOn dodaje i da je oduševljen atmosferom koja vlada u Novom operateru i žarom s kojim počinje svaki radni dan, kao i da je ceo tim spreman i da jedva čekaju komercijalni početak rada na tržištu Srbije.


Renci podneo ostavku posle izbornog fijaska\nMondo\t13.03.2018 09:56\nBivši premijer Italije Mateo Renci podneo je danas ostavku na mesto predsednika Demokratske partije, koja je na nedavnim parlamentarnim izborima doživela težak poraz.\nMateo Renci podneo je danas i zvanično ostavku na mesto predsednika Demokratske partije, a nakon loših rezultata na nedavno održanim parlamentarnim izborima.\nFunkcioneri stranke imenovali su ministra poljoprivrede u odlazećoj vladi Mauricio Martina za lidera stranke, prenosi AP.\nMartina je izjavio da će Demokratska partija slediti Rencijev plan da ostane u opoziciji i da se ne priključuje ni jednoj vladi.\nPrema njegovim rečima, Liga severa i pokret Pet zvezdica, koje su osvojile najviše glasova na izborima, sada nemaju alibi i trebalo bi da preuzmu odgovornost za formiranje vlade.\nKako se navodi, na parlamentarnim izborima održanim 4. marta, nijedna stranka nije osvojila dovoljno glasova da samostalno formira Vladu.


SU: OTVORENA PRVA KANCELARIJA FONDACIJE PROSPERITATI, DZVM: PASTOR KORISTI MAĐARSKU POMOĆ ZA IZBORNU KAMPANJU\nPastor: Program će se ostvarivati tokom tri godine\nDZVM: Kako je moguće da su osnivači, članovi upravnog odbora i saradnici fondacije Prosperitati članovi SVM?\nU Subotičkoj zgradi nove gradske kuće otvorena je kancelarija Fondacije Prosperitati koja je zadužena za podelu novca koji je vlada Mađarske odredila za “razvoj privrede” u Vojvodini, preneo je danas portal Vajdašag ma.\nKancelariju, jednu od osam koliko će ih biti u Vojvodini, otvorili su državni sekretar zadužen za ekonomsku diplomatiju u vladi Mađarske Levente Mađar i predsednik Saveza vojvođanskih Mađara (SVM) Ištvan Pastor.\nKancelarije Prosperitati će tokom sledeće dve sedmice biti otvorene i u Kanjiži, Zrenjaninu, Bečeju, Temerinu, Bačkoj Topoli, Senti i Somboru.\nLevente Mađar je rekao da cilj mađarske vlade nije da očekuje od vojvođanskih Mađara da opstanu na rodnoj grudi, već da pomogne u stvaranju egzistencijalne osnove života u Vojvodini. Naglasio je da program treba da se ostvaruje uz maksimalno poštenje, efikasnost i obazrivost.\nPredsednik SVM je rekao da će se program ostvarivati tokom tri godine. Pastor je naglasio da nema unapred dodeljenih para i preferisanih konkursnih prijava i da svi koji konkurišu imaju jednake šanse. U prvom krugu će se razdeliti 2 odsto ukupne sume donacija, za šta se može konkurisati od 1. marta.\nFondacija Prosperitati je objavila konkurse u sklopu programa od 50 milijardi forinti, odnosno oko 160 miliona evra, koje daje mađarska vlada. 20 milijardi forinti je odvojeno za nepovratnu pomoć, ostalo za kredite. Strategiju na osnovu koje je izrađen program je formulisao SVM.\nZastupnik Fondacije Prosperitati je Balint Juhas (SVM), aktuelni zamenik pokrajinskog sekretara u Pokrajinskom sekretarijatu za privredu, zapošljavanje i ravnopravnost polova.\nDZVM: Pastor koristi mađarsku pomoć za izbornu kampanju\nDemokratska zajednica vojvođanskih Mađara (DZVM) saopštila je danas da su izjave lidera Saveza vojvođanskih Mađara (SVM) Ištvana Pastora vezane za raspodelu novca u programu mađarske vlade za ekonomsko osnaživanje vojvođanskih Mađara, “neodgovorno i etički problematično tematizovanje ovog projekta u svrhu stranačke predizborne kampanje”.\nRadi se o projektu u kojem će Mađarska u naredne tri godine vojvođanskim privrednicima i poljoprivrednicima dodeliti kredite ukupne vrednosti od oko 160 miliona evra, a kao partnera u tom projektu mađarska vlada je navela SVM.\nProjekat je izazvao podeljene reakcije u pokrajini i otvorio pitanje da li bi stranke smele da učestvuje u ovakvim projektima, a Ištvan Pastor je ranije izjavio da njegova stranka neće učestvovati u podeli novca, već da će biti osnovane kancelarije za pomoć gradjanima za konkurisanje za novac.\nDZVM je u saopštenju za javnost navela da se u upravnim telima fondacije “Prosperitati”, koja će biti zadužena za sprovođjenje mađarske pomoći, već nalaze članovi te stranke.\nKako stoji u saopštenju DZVM, osim toga stranka Ištvana Pastora pred predstojeće republičke, pokrajinske i lokalne izbore, mađarskom biračkom telu ne može prikazati nikakve rezultate svog učešća u republičkoj vladi, pa je ovo tema “koju bi mogli iskoristiti u predizbornoj kampanji”.\n“Pastor je javno izjavio da će se distribucija ovih sredstava vršiti transparentno i bez stranačke obojenosti. Zbog toga tražimo da javno objasni kako je moguće da su osnivači, članovi upravnog odbora i saradnici fondacije ‘Prosperitati’, zadužene za sprovođenje konkursa za dodeljivanje sredstava, sve sami članovi ili bliski saradnici SVM“, piše u saoštenju.\nDodaje se i da je izvršni direktor fondacije “Prosperitati” Juhas Balint, ujedno i zamenik pokrajinskog sekretara za privredu, i postavlja pitanje da li se u ovom slučaju radi o sukobu interesa.\n“DZVM poziva vojvođanske Mađare da uprkos svim navedenim nejasnoćama u što većem broju podnesu svoje projekte na već raspisane konkurse. Konkursna dokumentacija je besplatna, a može pronaći na sajtu Prosperitati”, dodao je DZVM.


NAŠA IZJAVA O POŠTOVANJU PRIVATNOSTI PRILIKOM KORIŠĆENJA KOLAČIĆA - MSD Privacy\nNAŠA IZJAVA O POŠTOVANJU PRIVATNOSTI PRILIKOM KORIŠĆENJA KOLAČIĆA\nU kompaniji Merck & Co., Inc. (Kenilworth, NJ, SAD) koja posluje van SAD i Kanade kao kompanija Merck Sharp & Dohme (MSD),1 naša Izjava o poštovanju privatnosti počinje sa naše četiri vrednosti u vezi sa privatnošću, a to su: poštovanje, poverenje, sprečavanje štete i usklađenost s propisima. Kada prikupljamo informacije od vas na mreži, primenjuje se naša Politika privatnosti na internetu. Naša Izjava o poštovanju privatnosti prilikom korišćenja kolačića podržava našu Politiku privatnosti na internetu tako što daje više detalja o vrstama kolačića i sličnih tehnologija koje naše veb lokacije, veb aplikacije i drugi onlajn servisi koriste (koje označavamo jednim pojmom kao „veb lokacije”) i o tome kako možete da kontrolišete kolačiće na svom računaru ili mobilnom uređaju.\nDatum pregleda: 5. jun, 2018\nDatum primene: 5. jun, 2018\nKolačić je mala datoteka, obično tekstualna, sastavljena od slova i brojeva koju postavljaju ili naše veb lokacije (oni se zovu „kolačići vlasnika veb lokacije”) ili druge veb lokacije koje pružaju sadržaj ili funkcije na veb stranici koju vi pregledate (oni se zovu „kolačići trećeg lica”). Kolačiće šalju veb serveri za naše veb lokacije ili veb serveri za sadržaje trećeg lica koji se prikazuju na našim veb lokacijama i oni se skladište na vašem računaru ili mobilnom uređaju. Kolačići omogućavaju veb lokaciji koja postavlja kolačić da sačuva malu količinu informacija na vašem računaru i da je ponovo preuzme kasnije. Za razliku od fleš kolačića, koje opisujemo u daljem tekstu, svaki kolačić je jedinstven za veb pregledač koji koristite na vašem računaru ili mobilnom uređaju, tako da ako posećujete naše veb lokacije sa različitih mobilnih uređaja ili veb pregledača, naše veb lokacije će postaviti zasebne kolačiće na svaki uređaj i pregledač.\nTagovi od jednog piksela, poznati i kao veb monitori, veb tagovi i providni GIF-ovi su grafike koje funkcionišu slično kolačićima. Tagovi nisu vidljivi kada pregledate veb stranicu ili e-poštu zbog njihove male\nETag-ovi su jedinstvene vrednosti koje se koriste za keširanje veb stranice i koje omogućavaju da posetilac veb lokacije bude prepoznat prilikom narednih poseta.\nSkripte su kodovi koji se ugrađuju u neke od naših veb stranica i koji pružaocu kôda daju određene informacije o vašem veb pregledaču kada posećujete te veb stranice.\nNaše veb lokacije koje koriste Adobe Flash Player za pružanje medijskog sadržaja, kao što su video spotovi, koriste drugačiji kolačić, koji se zove fleš kolačić, a poznat je i kao lokalno podeljeni objekat. Fleš kolačiće koristi Adobe Flash Player i oni mogu da sadrže ne samo vrstu informacija koje se čuvaju u drugim kolačićima, nego i informacije specifične za Adobe Flash Player, kao što je informacija o tome gde je zaustavljen video zapis koji ste reprodukovali na vašem uređaju. Fleš kolačići su takođe sposobni da skladište više informacija nego drugi kolačići. Fleš kolačići se takođe razlikuju od drugih kolačića po tome što mogu da dele informacije među različitim veb pregledačima na vašem uređaju.\nKolačići nam pomažu da vaše iskustvo na našim veb lokacijama učinimo efikasnijim i relevantnijim za vas. Kolačići imaju mnogo funkcija. Mogu da nam pomognu da zapamtimo vaše korisničko ime i željene postavke, da analiziramo koliko je dobar učinak naših veb lokacija i da nam omoguće da vam preporučimo sadržaj za koji smatramo da će biti najrelevantniji za vas. Većina kolačića identifikuje veb pregledač vašeg uređaja a ne vas lično, međutim, kako je opisano u daljem tekstu, određeni kolačići mogu da budu povezani sa drugim ličnim informacijama koje prikupljamo od vas ili o vama.\nKoristimo i kolačiće sesije, a oni su privremeni kolačići koji se brišu iz memorije vašeg uređaja kada zatvorite svoj internet pregledač ili isključite računar, i trajne kolačiće, koji se skladište na vašem uređaju dok im ne istekne trajanje, izuzev ukoliko ih ne izbrišete pre tog vremena.\nKolačići sesije omogućavaju našim veb lokacijama da zapamte vaše željene postavke za naše veb lokacije tokom trajanja vaše posete našoj veb lokaciji i dok ne zatvorite svoj veb pregledač, kao što je na primer informacija da li ste se identifikovali kao zdravstveni radnik ili stanovnik određene zemlje.\nOdređene vrste trajnih kolačića, koje nazivamo kolačićima analitike, omogućavaju nam da utvrdimo da li je internet pregledač vašeg uređaja bio korišćen radi posete našim veb lokacijama ranije, kao i to koje stranice ste posetili na našim veb lokacijama. Ako registrujete nalog na jednoj od naših veb lokacija, trajni kolačići, koje nazivamo kolačićima registracije, omogućavaju našim veb lokacijama da se sete lično vas kada posetite naše veb lokacije u budućnosti. Ako ste prijavljeni na naše veb lokacije, možemo da kombinujemo informacije o vama koje smo dobili od kolačića registracije i kolačića analitike da bismo identifikovali koje stranice ste posetili na našim veb lokacijama. U Sjedinjenim Državama, ako napustite neku od naših lokacija a da niste postali registrovani korisnik, mi možemo da koristimo kolačiće zajedno sa trećim licima kako bismo na vaš računar ili drugi elektronski uređaj slali reklame da bismo vas podsetili na našu veb lokaciju koju ste ranije posetili.\nGrupisali smo kolačiće koje naše veb lokacije koriste u pet kategorija kako bismo vam pomogli da razumete svrhe u koje se oni koriste i mogućnosti koje imate da ih kontrolišete. U daljem tekstu opisujemo te kategorije i mogućnosti. Mnoge od naših veb lokacija pružaju alat za uređivanje željenih postavki kolačića kako bi se direktno kontrolisali kolačići koje te lokacije koriste. Alatu se može pristupiti na tim lokacijama klikom na dugme ili natpis „Kolačići” ili „Željene postavke kolačića”.\nSa izuzetkom fleš kolačića i ETag-ova, ako koristite skoriju verziju veb pregledača, možete da kontrolišete kako se kolačići postavljaju direktno preko vašeg veb pregledača. Konkretna uputstva o tome kako da kontrolišete kolačiće na osnovu vrste veb pregledača na vašem uređaju dostupna su ovde.\nFleš kolačići se kontrolišu zasebno od drugih vrsta kolačića, tako da iako ste uredili podešavanje kolačića u vašem veb pregledaču, ako želite da kontrolišete fleš kolačiće, biće potrebno da sledite uputstva koja daje Adobe za upravljanje tim kolačićima preko njegovog Menadžera podešavanja.\nETag-ovi se takođe kontrolišu odvojeno od fleš kolačića, drugih vrsta kolačića i skripti. Da biste uklonili ETag-ove, biće takođe potrebno da očistite keš vašeg veb pregledača.\nKategorije naših kolačića\nKako se koriste ovi kolačići\n(može takođe da se označava kao „Zahtevano” ili „Strogo neophodno”)\nOvi kolačići su suštinski važni za omogućavanje usluga koje ste konkretno tražili, kao što su pristup bezbednim područjima naših veb lokacija ili pamćenje proizvoda koje ste stavili u kolica za kupovinu na nekoj od naših lokacija. Ovi kolačići sesije se skladište samo privremeno dok koristite naše veb lokacije i brišu se s vašeg uređaja kada zatvorite vaš pregledač.\nKako su ovi kolačići strogo neophodni za funkcionisanje nekih od naših veb lokacija, naši alati za uređivanje željenih postavki kolačića vam ne omogućavaju da kontrolišete ove kolačiće. Ako podesite svoj pregledač tako da ih on ne prihvata, nećete biti u mogućnosti da koristite odeljke naših veb lokacija koji zavise od tih kolačića.\n(može takođe da se označava kao „Iskustvo na lokaciji”)\nOvi kolačići omogućavaju osnovnu funkcionalnost lokacije, kao što je omogućavanje našim veb lokacijama da zapamte vas kao jedinstvenog posetioca i vaše izbore, tako da možemo da poboljšamo vaše iskustvo na našim veb lokacijama, na primer pamćenjem vaših postavki jezika, zemlje u kojoj se nalazite i da li ste zdravstveni radnik. Ovi kolačići se takođe koriste na nekim delovima naših veb lokacija da bi se pružile usluge koje ste tražili, kao što je gledanje video zapisa, što obuhvata i video zapise ili drugi sadržaj koje isporučuju treća lica preko naših veb lokacija.\nKao i u slučaju Neophodnih kolačića, naše veb lokacije zavise od Kolačića funkcionalnosti kako bi mogle da isporučuju sadržaj i funkcije koje zahtevate prilikom korišćenja naših veb lokacija. Korišćenjem naših veb lokacija koje koriste ove vrste kolačića, saglasni ste sa tim da možemo da ih postavimo na vaš uređaj. Možete da kontrolišete korišćenje ovih kolačića ili tako što ćete odabrati da ne označite određene postavke koje se nude na našim veb lokacijama ili tako što ćete kontrolisati te kolačiće preko podešavanja vašeg pregledača kako je opisano u tekstu iznad. Ako podesite svoj pregledač tako da ne prihvata ove kolačiće, određene funkcionalnosti na našim veb lokacijama možda neće raditi.\nUčinak i analitika\n(takođe i pod nazivom „Rad”)\nOvi kolačići nam omogućavaju da analiziramo korišćenje veb lokacije ili e-pošte tako da možemo da merimo trendove i poboljšamo učinak. Na primer, da li ste posećivali naše veb lokacije ranije, koje veb lokacije vi i drugi posetioci naših lokacija preferirate, koliko jedinstvenih posetilaca je posetilo naše veb lokacije i koliko primalaca određenih poruka e-pošte klikne na linkove ka veb lokacijama koji se nalaze u tim porukama. Izuzev ukoliko ste registrovani korisnik naših veb lokacija i prijavljeni ste, ne možemo da koristimo te kolačiće da vas identifikujemo. Ako ste prijavljeni, možemo da koristimo ove kolačiće da bismo povezali vaše korišćenje naših veb lokacija sa vašim informacijama iz postupka registracije ili drugim ličnim informacijama koje smo možda prikupili o vama.\nNeke od naših veb lokacija imaju alate za uređivanje željenih postavki kolačića koji vam omogućavaju da kontrolišete ove kolačiće. Možete takođe da podesite svoj pregledač da ne prihvata te kolačiće. Neke od tih kolačića postavljamo mi a neke treća lica. Možete da koristite podešavanja kolačića u vašem pregledaču da biste odabrali da blokirate kolačiće trećeg lica bez uticaja na kolačiće koje mi postavljamo.\nReklamiranje i praćenje kretanja kroz lokacije\nOve kolačiće koriste kompanije koje se bave reklamiranjem da bi prikazivale oglase koji su relevantni za vaša interesovanja, kao što su u Sjedinjenim Državama oni koji služe da vas podsete na sadržaj neke od naših veb lokacija koju ste ranije posetili. Njih takođe mogu da koriste i treća lica da bi pratila koje veb lokacije posećujete.\nNeke od naših veb lokacija imaju alate za uređivanje željenih postavki kolačića koji vam omogućavaju da kontrolišete ove kolačiće. Možete takođe da podesite svoj pregledač da ne prihvata te kolačiće trećeg lica.\nOve kolačiće mogu da koriste društvene mreže, kao što su Facebook, Twitter i YouTube, da bi pratile članke koje delite i da bi pratile korisnike društvenih mreža kada posećuju naše veb lokacije.\nDa li postoje i drugi načini da se kontrolišu kolačići trećeg lica?\nAko želite da se odjavite od primanja kolačića koje su postavile druge kompanije koje šalju poruke e-pošte u naše ime ili postavljaju naše reklame na druge veb lokacije, to možete da uradite prateći opcije koje pružaju:\nEuropean Interactive Digital Advertising Alliance (Evropska alijansa za interaktivno digitalno reklamiranje) na adresi: http://youronlinechoices.eu\nAko koristite mobilne servise koje omogućavamo mi ili koji se omogućavaju u naše ime, a koji koriste provajdera analitike, Flurry, da bi pratili korišćenje mobilnih servisa, možete da se odjavite od Flurry praćenja na adresi:\nKako ću znati da li je ova Izjava o poštovanju privatnosti prilikom korišćenja kolačića ažurirana?\nOvu Izjavu možemo periodično da ažuriramo. Zadržavamo pravo da izmenimo, dodamo ili uklonimo delove ove Izjave po sopstvenom nahođenju. Ako odlučimo da izmenimo ovu Izjavu, ažuriranu verziju ćemo objaviti na adresi: www.www.msdprivacy.com. Ako su izmene materijalne prirode, objavićemo izmene pre njihovog stupanja na snagu.\nOva Izjava o poštovanju privatnosti prilikom korišćenja kolačića je stupila na snagu: 21. decembar 2016.


Kelme dečije patike Max Turf JR 55335 - zelene\nKelme dečije patike Max Turf JR 55335 - zeleneBudite prvi koji će oceniti ovaj proizvodBrz pregledMax turf junior je dečji model. Đon kramponiran od gume, otporan celom svojom površinom, čvrst, fleksibilan i u isto vreme udoban. kuvani đon za bolju otpornost i dugotrajnost. Preporučuje se za čvrste terene, zemljane i veštačku travu. zbog dužeg vDostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.


Zakazana 24. redovna sednica Skupštine grada za 25. april - iKragujevac\nTri nova naslova ove nedelje u Sinepleksu\n„Studentkinje“ se revanširale Kragujevčankama\nZakazana 24. redovna sednica Skupštine grada za 25. april\nčetvrtak, 18 april 2019 15:00\nPredsednik Skupštine grada Miroslav Petrašinović, nakon konsultacija sa predstavnicima odoborničkih grupa, zakazao je 24. redovno zasedanje gradskog parlamenta za četvrtak 25. april sa početkom u devet sati.\nNajznačajnija tačka dnevnog reda sednice svakako će biti predlozi odluka kandidata jednog od najvećih priznanja koje grad Kragujevac dodeljuje – Đurđevdanska nagrada. Ove godine, rekao je Petrašinović, imali smo veliki broj predloženih kandidata u različitim oblastima grupisanih. Komisija koju je formirao gradonačelnik, kao i skupštinski odbor koji se bavi dodelom priznanja i nagrada imali su zahtevan i složen posao. Prema rečima predsednika Petrašinovića stiglo je nešto više od 60 – tak prijava, dosta kandidata iz različitih oblasti – humaniratnog karaktera, preduzetništva, sporta, obrazovanja, kulture, novinarstva. Lista predloga odluka o dodeli Đurđevdanske nagrade je utvrđena i odbornici Skupštine grada će se kroz prvu tačku dnevnog reda izjašnjavati i odlučivati da li ti kandidati treba i da ponesu ovo priznanje.\nMeđu ostalim tačkama dnevnog reda, predsednik Skupštine grada je izdvojio odluke koje se tiču usklađivanja sa Zakonom o lokalnoj samoupravi i Statutom grada Kragujevca donetim na sednici održanoj 15. marta.\nSvi organi, organizacije i institucije, svi oblici pravnog organizovanja bili u obavezi da svoje pozitivno pravne propise, osnivačke akte usklade sa odredbama Statuta grada Kragujevca i Zakonom o lokalnoj samoupravi, kaže Petrašinović. Pred odbornicima će se naći i odluke koje se odnose na pokrivanja finansijskih gubitaka, usvajanja finansijskih izveštaja, a u materijalu odbornici su dobili i godišnje izveštaje zaštitnika građana i glavnog gradskog urbaniste.\nBudući da su konsultacijama prisustvovali predstavnici opozicionih odborničkih grupa, predsednik Petrašinović je izrazio uverenje da će njihovi odbornici uzeti aktivno učešće u radu na narednoj sednici gradskog parlamenta.


"TERAJU MAK NA KONAC, NEMA DOZVOLE ZA GONDOLU" - Užice Oglasna Tabla\n„TERAJU MAK NA KONAC, NEMA DOZVOLE ZA GONDOLU“\nфебруар 14, 2017 фебруар 14, 2017 0240\nOpština Čajetina nije dobila građevinsku dozvolu od Ministarstva građevine za petu, poslednju fazu radova izgradnje panoramske žičare – gondole na Zlatiboru.\nBojana Božanić, direktorka čajetinskog JP „Gold gondola Zlatibor“, objasnila je da dozvola nije izdata jer je Ministarstvo zahtevalo dopunu dokumentacije, što će ta lokalna samouprava uraditi u zakonskom roku od 30 dana.\n“U obrazloženju je navedeno da, između ostalog, nismo dostavili dokaze o tome da su raniji vlasnici parcela, a na osnovu sporazuma koji smo sa njima potpisali i platili im naknade, preneli vlasništvo na opštinu Čajetinu. Taj sporazum bi trebalo da bude dovoljan, ali Ministarstvo traži i posedovni list. To nije sporno, ali na takav način može da se tera „mak na konac“”, rekla je Božanić i dodala da će ta lokalna samouprava na vreme dostaviti traženu dokumentaciju.\n“Tražili su i ugovore između opštine i EPS oko infrastrukture, koje imamo, ali u Ministarstvu ih nisu priznali. Zbog tih i drugih nejasnoća, zvali smo Ministarstvo, ali niko se nije javljao. Pokušaćemo ponovo da ih pozovemo, ali da su hteli da nam pomognu mogli su da nas pozovu i da rešimo probleme. Ovako, odbijanjem da izda građevinsku dozvolu, Ministarstvo je poručilo da nema dobru volju da nam pomogne”, rekla je sagovornica.\nOpština Čajetina je 9. februara ove godine podnela zahtev za građevinsku dozvolu za poslednju stanicu gondole na vrhu Tornika, jer su na tom zemljištu rešeni imovinski odnosi sa republičkim javnim preduzećima koja su koristila te parcele – Emisona tehnika i veze, Pošta Srbije i Srbijašume. Za prvu i ostale faze gradnje, to nije mogla da učini, zbog spora oko zemljišta koje koristi privatizovano preduzeće PK „Zlatibor“.\nMinistarstvo građevinarstva je, pre dve godine, bez naknade, dodelilo tom preduzeću 2.213 hektara državnog zemljišta, ali je Milan Stamatović, predsednik opštine Čajetina, alarmirao javnost i to sprečio, pa je Ministarstvo bilo prinu|eno da ukine svoje rešenje o tome, a po žalbi tog preduzeća spor je nastavljen i još uvek traje pred upravnim sudom.\n“Zahtev za izdavanje građevinske dozvole za prve četiri faze radova ne možemo da podnesemo, jer nije rešen status tog zemljita”, objasnila je Božanić i najavila da će narednih dana biti nastavljeni radovi u okviru narodne radne akcije za izgradnju gondole, koja je počela u subotu.


Kako je Britanija nadmudrila Evropu u ratu za vakcine: Procurili detalji tajnih dogovora - 02.05.2021, Sputnik Srbija\nVelika Britanija je nadmudrila Evropsku uniju u „ratu za vakcine“ i omogućila njihov izvoz uprkos protivljenju Brisela, koji se suočavao sa nestašicom, tvrde... 02.05.2021, Sputnik Srbija\nBritanske vlasti tajno su dozvolile korištenje britanskog lanca snabdevanja vakcinom „Astra zeneka“ za Australiju, a zauzvrat dobili milione doza vakcina iste kompanije iz Indije, objavio je „Dejli telegraf“.Više izvora listu je potvrdilo da je „Astra zeneka“, britansko-švedska farmaceutska kompanija, dobila mogućnost korištenja vlastitih proizvodnih kapaciteta za proizvodnju najmanje 717.000 doza vakcine namenjenih Australiji. Najmanje dve isporuke obavljene su u februaru i martu, u periodu kada je Brisel počeo da uvodi strože kontrole proizvođača vakcina i tražio da Velika Britanija preraspodeli deo svojih zaliha kako bi se nadoknadio manjak doza „Astra zeneke“ u EU, koja je tada bila suočena s ogromnim kašnjenjima u isporuci dogovorenih količina vakcine tog proizvođača.Britanska vlada je odbacivala takve zahteve, a kompanija je tvrdila kako u ugovoru koji su potpisali s Britancima stoji klauzula koja ih onemogućava da vakcinu proizvedenu u Velikoj Britaniji distribuiraju dalje. Istovremeno je Brisel insistirao da u ugovorima EU s „Astra zenekom“ izričito stoji da u Uniju moraju pristizati doze proizvedene i u britanskim pogonima.„Dejli telegraf“ objašnjava kako je Velika Britanija ovakvu situaciju smatrala idealnim rešenjem jer se kompanija obavezala da nadoknadi bilo koji eventualni manjak vakcina, a Australija, koja je jedan od najvećih britanskih saveznika, dobija potrebne vakcine. Velika Britanija je od „Astra zeneke“ naručila oko 100 miliona doza, a u martu je u tu zemlju stiglo oko pet miliona doza iz Indije. Međutim, pitanje je hoće li se snabdevanje vakcinom iz Indije nastaviti s obzirom na to da ta država proživljava velike probleme sa zarazom, te beleži više od 400.000 novozaraženih dnevno.Indija se suočava sa velikim talasom virusa korona, pa je neizvesno da li će se snabdevanje vakcinom iz te zemlje nastaviti „Telegraf“ ističe kako nije poznato da li je Australija jedina svetska država koja je profitirala iz ovakve vrste dogovora s Velikom Britanijom, dodajući kako obe države odbijaju da službeno komentarišu priču pod izgovorom da se radi o „vrlo osetljivoj temi“. Ipak, premijer Boris Džonson potvrdio je da će Velika Britanija biti spremna da podeli svoje viškove sa „Kovaksom“, sistemom koji pomaže siromašnijim zemljama da dođu do vakcina.Advokati Evropske unije u sredu su ponovili svoje zahteve tražeći da „Astra zeneka“ počne da izvozi vakcinu proizvedenu u Velikoj Britaniji širom Evrope. Dok oni tvrde kako se kompanija mora pokoriti i izvršavati te obaveze, „Astra zeneka“ tvrdi kako nema formalnih obaveza da to učini.„Telegraf“ ističe kako su prvi detalji tajnog dogovora s Australijom u javnost isplivali još 8. aprila, kada je o dolasku doza iz Velike Britanije izvestio australijski „Sidnej morning herald“. Prva pošiljka došla je vazdušnim putem 29. februara, a nakon tih 300.000 doza, stigao je i ostatak avionom „Emirejtsa“.Podsećaju kako je do isporuke došlo nedeljama nakon što je Evropska komisija usvojila propise koji ograničavaju izvoz vakcina proizvedenih u EU, a druga pošiljka stigla je nakon što je EU službeno blokirao „Astra zeneku“ i njen zahtev da isporuči 250.000 doza cepiva iz Italije Australiji.„Astra zeneka“ odbila je da komentariše sve navode. Predstavnik za štampu britanske vlade rekao je da je proizvodnja vakcina jedan od najvažnijih međunarodnih poduhvata te da je Velika Britanija ponosna što može u njemu da učestvuje.„Detalji bilo kojeg ugovora između nacionalnih vlada i „Astra zeneke“ su poslovna tajna“, pojasnio je, prenosi Jutarnji list.Pročitajte još:\nevropa, svet, vesti, velika britanija, australija, astra zeneka, vakcine, evropska unija (eu)\n15:55 02.05.2021 (Osveženo: 13:50 11.10.2021)\nBritanske vlasti tajno su dozvolile korištenje britanskog lanca snabdevanja vakcinom „Astra zeneka“ za Australiju, a zauzvrat dobili milione doza vakcina iste kompanije iz Indije, objavio je „Dejli telegraf“.\nViše izvora listu je potvrdilo da je „Astra zeneka“, britansko-švedska farmaceutska kompanija, dobila mogućnost korištenja vlastitih proizvodnih kapaciteta za proizvodnju najmanje 717.000 doza vakcine namenjenih Australiji. Najmanje dve isporuke obavljene su u februaru i martu, u periodu kada je Brisel počeo da uvodi strože kontrole proizvođača vakcina i tražio da Velika Britanija preraspodeli deo svojih zaliha kako bi se nadoknadio manjak doza „Astra zeneke“ u EU, koja je tada bila suočena s ogromnim kašnjenjima u isporuci dogovorenih količina vakcine tog proizvođača.\nBritanska vlada je odbacivala takve zahteve, a kompanija je tvrdila kako u ugovoru koji su potpisali s Britancima stoji klauzula koja ih onemogućava da vakcinu proizvedenu u Velikoj Britaniji distribuiraju dalje. Istovremeno je Brisel insistirao da u ugovorima EU s „Astra zenekom“ izričito stoji da u Uniju moraju pristizati doze proizvedene i u britanskim pogonima.\nUprkos tome, otkrivaju novinari „Telegrafa“, „Astra zeneka“ je dobila tajno odobrenje britanskih vlasti da vakcinu umesto u EU izveze u Australiju. U zamenu za tu „uslugu“, Britanci su dobili pristup za oko deset miliona doza vakcine koje je proizveo indijski „Serum institut“, najveći svetski proizvođač vakcina koji proizvodi velike količine doza za „Astra zeneku“.\n„Dejli telegraf“ objašnjava kako je Velika Britanija ovakvu situaciju smatrala idealnim rešenjem jer se kompanija obavezala da nadoknadi bilo koji eventualni manjak vakcina, a Australija, koja je jedan od najvećih britanskih saveznika, dobija potrebne vakcine. Velika Britanija je od „Astra zeneke“ naručila oko 100 miliona doza, a u martu je u tu zemlju stiglo oko pet miliona doza iz Indije. Međutim, pitanje je hoće li se snabdevanje vakcinom iz Indije nastaviti s obzirom na to da ta država proživljava velike probleme sa zarazom, te beleži više od 400.000 novozaraženih dnevno.\nIndija se suočava sa velikim talasom virusa korona, pa je neizvesno da li će se snabdevanje vakcinom iz te zemlje nastaviti\n„Telegraf“ ističe kako nije poznato da li je Australija jedina svetska država koja je profitirala iz ovakve vrste dogovora s Velikom Britanijom, dodajući kako obe države odbijaju da službeno komentarišu priču pod izgovorom da se radi o „vrlo osetljivoj temi“. Ipak, premijer Boris Džonson potvrdio je da će Velika Britanija biti spremna da podeli svoje viškove sa „Kovaksom“, sistemom koji pomaže siromašnijim zemljama da dođu do vakcina.\nVelika Britanija dosad je naručila oko 517 miliona doza cepiva različitih proizvođača, što je više nego dovoljno za celokupnu populaciju. Ali, može se očekivati da će praksa tajnih dogovora s Australijom da razbesni Evropsku komisiju, koja je nedavno podnela tužbu protiv „Astra zeneke“ zbog kašnjenja s isporukom vakcina, tvrdeći da se radi o kršenju potpisanog ugovora. Farmaceutska kompanija to demantira, navodeći kako u ugovoru stoji da će se „dobro potruditi“ da ispune zahteve.\nAdvokati Evropske unije u sredu su ponovili svoje zahteve tražeći da „Astra zeneka“ počne da izvozi vakcinu proizvedenu u Velikoj Britaniji širom Evrope. Dok oni tvrde kako se kompanija mora pokoriti i izvršavati te obaveze, „Astra zeneka“ tvrdi kako nema formalnih obaveza da to učini.\n„Telegraf“ ističe kako su prvi detalji tajnog dogovora s Australijom u javnost isplivali još 8. aprila, kada je o dolasku doza iz Velike Britanije izvestio australijski „Sidnej morning herald“. Prva pošiljka došla je vazdušnim putem 29. februara, a nakon tih 300.000 doza, stigao je i ostatak avionom „Emirejtsa“.\nPodsećaju kako je do isporuke došlo nedeljama nakon što je Evropska komisija usvojila propise koji ograničavaju izvoz vakcina proizvedenih u EU, a druga pošiljka stigla je nakon što je EU službeno blokirao „Astra zeneku“ i njen zahtev da isporuči 250.000 doza cepiva iz Italije Australiji.\n„Astra zeneka“ odbila je da komentariše sve navode. Predstavnik za štampu britanske vlade rekao je da je proizvodnja vakcina jedan od najvažnijih međunarodnih poduhvata te da je Velika Britanija ponosna što može u njemu da učestvuje.\n„Detalji bilo kojeg ugovora između nacionalnih vlada i „Astra zeneke“ su poslovna tajna“, pojasnio je, prenosi Jutarnji list.


Kaleidoskop kulture: Prva nedelja u znaku književnosti, plesa, performansa\n26/08/2019 26/08/2019 Budi aktuelan Budi kulturan by editor\nKnjiževnost, ples, hip-hop subkultura, interaktivni performans, „Šetnje kroz nasleđe“ – tako u kratkim crtama izgleda prva nedelja festivala „Kaleidoskop kulture“, koji je počeo u subotu, 24. avgusta, u Podgrađu Petrovaradinske tvrđave događajem „Novosadska kapija“.\nSa više od 140 događaja na programu, „Kaleidoskop“ će do 1. septembra ponuditi brojne opcije za Novosađane i ostaviti prostora da odaberu i oblikuju „kaleidoskop“ po svojoj meri.\nPrvu nedelju Kaleidoskopa kulture ispuniće i nesvakidašnji performans, koji uključuje i publiku „Tri migranta u čamcu“ zakazan za 29. avgust u 18 sati na platou kulturne stanice Svilara. Performans je zamišljen kao izmišljeno putovanje tri migranta i krijumčara na gumenom čamcu koji plove rekom Evros, a dijalozi su bazirani na popularnom romanu „Tri čoveka na brodu“. Publika će imati aktivno učešće u performansu jer će jedan deo posetilaca opremljenih uređajima za noćnu vidljivost neprimetno šetati kroz prostor i posmatrati predstavu, preuzimajući ulogu carinika, dok scena postaje velika panoramska video-projekcija rečne obale. Ostatak publike će, dok čeka da uđe i postane deo performansa, putem nekoliko ekrana, pratiti prenos vesti o migracijama, hapšenjima, političke govore…\nU okviru ovogodišnjeg festivala savremenog plesa i performansa „Pokretnica“, koji je takođe deo Kaleidoskopa kulture Novosađani će imati prilike da učestvuju u radionicama poput „Tamo vani i ovdje unutra“ 30. avgusta u 19 sati u kulturnoj stanici Svilara, kao i da prisustvuju predavanjima i prezentacijama. Ovogodišnji festival posvećen je temi održivosti zajedničkog rada na lokalnoj sceni, kao i povezivanju domaćih umetnika sa inostranim. Ove godine Festival okuplja muzikologe Milana Milojkovića i Adrianu Sabo, pesnikinje Jelenu Anđelovsku i Vitomirku Trebovac, koreografkinje Vesnu Pašćanović, Oliveru Crnjanski i Nataliju Vladisavljević, kao i goste iz regiona, koreografkinje Sonju Pregrad i Anu Keitmeyer. Festival realizuje udruženje za savremeni ples i kulturu „Praktikabl“ i trajaće do 31. avgusta na nekoliko lokacija u gradu.\n„Block party“ – događaj koji će obeležiti naredna tri vikenda promovisaće hip hop kulturu kao načina življenja, za šta će biti zaduženi hip-hop plesači, crtači grafita i di-džejevi. Prvi „Block party“ biće organizovan 30. avgusta u dvorištu između ulica Beogradski kej i Marka Miljanova na Podbari sa početkom u 18.30. Posetioci će imati prilike da se upoznaju sa street art umetnikom iz Slovačke, Jurajom Djurišom, đuskaju uz muziku di-džejeva Zupany i MC Banzae, a promovisanju hip hop kulture doprineće i lokalni crtači grafita.\nSledeći „Block party“ biće već 31. avgusta, takođe u 18.30, u dvorištu između ulica Dragiše Brašovana i Ravaničke na Limanu 2 u takozvanom „Bronksu“, zatim 7. i 14. septembra. „Block party“ zajedno organizuju Plesno udruženje „Groove“ i „Novi Sad 2021 – Evropska prestonica kulture“.\nKako su izgledale nekadašnje urbane bašte i šta čini današnje, Novosađani će imati prilike da vide 1. septembra u 18 časova u kulturnoj stanici Eđšeg u okviru treće i poslednje „Retrospektive urbanog baštovanstva Novog Sada“, koja je deo projekta „Šetnje kroz nasleđe“. Urbane bašte biće predstavljene kroz multimedijalnu izložbu, koju čine plakati, video i animirani materijal. Naročito zanimljiv način da se publika animira jeste mogućnost korišćenja VR opreme koja će omogućiti malo virtuelno putovanje kroz urbane bašte. Događaj zajedno realizuju Kreativna industrija Viridis i „Novi Sad 2021-Evropska prestonica kulture“.\nPročitaj i: Fotografisao je predstavnike jedinstvenih kultura i rezultat je magičan\nViše informacija možete videti na sajtu festivala.\nBudi aktuelanEXIT izbacio poslednje iznenađenje pred Sea Dance Festival


Lovački portal SRBIJALOV - Novosti: Afrička kuga divljih svinja hara po Evropi\nAfrička kuga divljih svinja hara po Evropi\nAfrička kuga divljih svinja izaziva haos u Evropi!\nKako smo već pisali o afričkoj kugi divljih svinja (ili kako neki kažu 'svinjsi grip' u žargonu), mnoge zemlje u kojima je došlo do otkrivanja ove neizlečive bolesti su prinudjene da preduzmu drakonske mere kako bi se širenje smrtonosne zaraze za životinje sprečilo. Posle Poljske, Madjarske, Češćke, Bugarske, pa Hrvatske, Francuske, Belgije, Nemačke, sada je i Danska morala da pokrene veliki posao - postavljanje ograde duž cele svoje granice sa Nemačkom, a sve u cilju zaštite divljih svinja, ali ne samo njih nego i domaćih svinja, jer afrička kuga može uništiti dobar deo prehrambene industrije koja se oslanja na sirovinsku bazu populacije domaćih svinja. Srbija je za sada, na sreću, poštedjena ove pošasti, ali imajući u vidu da se u zemljama okruženja pojavila ta bolest i da se širi, pitanje je vremena i preduzetih mera opreza nadležnih veterinarskih službi da li će to tako i ostati, zbog prirodno širokog radijusa kretanja divljih svinja.\nPrenosimo članak BBC redakcije na srpskom jeziku, koji je preneo novosadski radio 021.\n'Danska na granici podiže ogradu u borbi protiv svinjskog gripa\nDanci žele da zaustave prodor divljih svinja iz Nemačke, jer brinu zbog afričkog svinjskog gripa.\nEPA Divlja svinja može da prenese grip preko granice - i zarazi čitave farme\nAFP U Poljskoj aktivisti za prava životinja pokušavaju da zaustave lov na divlje svinje, jer zvaničnici takođe preduzimaju određene korake zbog svinjskog gripa\n„Nisu naviknuti na ubijanje zdravih životinja... to je bio veoma tužan događaj", rekao je.'\nLala dana 30.01.2019. 18:46 · 1 komentar · 430 pročitano ·\ndana 31.01.2019. 12:21\nAli su zato nase granice sirom otvorene i svi su dobro dosli jbg mi smo miroljubiv i godtoljubiv narod.Kad mogu migranti sto ne bi mogle i kugave svinje?!Sta ima veze neka se malko ukrste sa domacima i onako nasi paori i seljaci ne mogu da ih prodaju i izvezu pa taman kuga da ih resi muke i bede.A eto i prilike da neciji bata ili tetka otvore firmu za uvoz svinjskog mesa!\n61,654,615 posete www.srbijalov.com


Kurc: U Evropi definitivno mora mnogo toga da se promeni | Restart Magazin\nSpora kampanja vakcinacije u Evropi je pokazala da se u EU mora mnogo toga promeniti, ocenio je danas austrijski kancelar Sebastijan Kurc. On je u intervjuu švajcarskom dnevniku „Noje ciriher cajtung” izjavio da je EU u poslednje vreme izgubila mnogo na konkurentnosti.\n„Ranija naša tržišta sve više postaju naši konkurenti. EU funkcioniše, u nekim oblastima, previše birokratski”, objasnio je.\nKako bi EU ostala konkurentna, smatra Kurc, potrebni su brži procesi i manje birokratije. Upitan da li sebe vidi kao „vunderkinda” ili kao „Orban lajt”, Kurc je rekao da nijedan od toh opisa ne odgovara, te da nikad nije bio „vunderkind”, ali da ni drugi opisi koji su „lansirani u svetu” u njemu nisu tačni.\nKurc je podsetio da je u Austriji u poslednjih pet decenija pre njega bio samo jedan izabrani kancelar koji nije iz Socijaldemokratske partije Volfgang Šišel i dodao da je i on tada bio izložen masovnim kritikama.\n„I danas postoje mnogi koji bi radije na čelu vlade socijaldemokratu. U jednoj demokratiji je potpuno normalno da imate pristalice i protivnike. Što je jasnije sopstveno uverenje, to ste suočeni sa više otpora”, objasnio je.\nKazao je da je njegov glavni prioritet da Austrija ostane konkurentna kao ekonomska zemlja koja privlači investitore, da građani imaju posao i da se postepeno poresko smanjuje opterećenje. Sprovođenje ekološke transformacije bez uništavanja radnih mesta je, kaže, ključni izazov.\nKada je reč o migracijama, Kurc je kazao da je njegov stav da uspeh integracije zavisi od broja osoba koje treba da se integrišu i da se taj stav više, kao što je bio slučaj 2015, ne karakteriše kao desničarski ili radikalno desničarski, već je postao većinski stav u EU.\n„Tada su mnogi političari propagirali politiku dobrodošlice i otvorenih granica, a danas EU investira u zaštitu granice i vodi sve odlučnije borbu protiv krijumčara ljudi”, naglasio je Kurc, prenosi Tanjug.\n← Oskar za najbolji film „Zemlji nomada“\nMitovi o Černobilju →\nMugabe porodici ostavio deset miliona, četiri kuće, farmu…